Die SABC2-sepie het die afgelope week aangekondig dat sy paadjie met dié van Rees (50) skei. Sy hardkoppige TV-karakter Chris Welman sal nog tot Oktober op die kassie wees, maar Rees sal net tot einde Julie tonele verfilm. 7de Laan wou nie kommentaar lewer oor die redes vir Rees se vertrek nie.
“Ek is nie gefire nie. Ek is net uit die storielyn geskryf,” het hy die afgelope week aan Rapport gesê. “Kyk, ek is ’n moeilikheidmaker en gaan altyd teen die grein en hou nie daarvan om alles te doen volgens die reëls en regulasies van hoe ’n mens dit ‘behoort’ te doen nie. Ek vat kanse en dit is nie altyd welkom nie.
“Maar ek is nie dié keer gefire soos destyds by (die M-Net-sepie) Egoli toe ek die rol van Niek Naudé vertolk het en moeilikheid gemaak het nie,” sê hy terwyl hy ’n sluk van sy Black Label vat.
“Ek is nou baie meer verantwoordelik en gedissiplineerd as toe. Dit was net ’n voorreg om vir net meer as twee jaar die rol van Chris te kon vertolk. Ek wou eintlik van die begin af nie ’n voltydse kontrak gehad het nie. Daar is baie ander goed wat ek ook wil aanpak.”
“Ek het soms in tonele aan die slaap geraak, bloot net omdat ek verveeld was. Ek was nog nooit net ’n akteur nie. Ek het nog altyd ander goed ook gedoen. Ek kan nie verklap hoe Chris gaan groet nie, maar daar wag ’n lekker storielyn en hy gaan beslis weer kom gesig wys.”
Hy gaan vir ’n maatskappy werk wat blokketting-tegnologie gebruik om finansiering vir projekte en organisasies te doen.
“Ek sien uit daarna. Dis ’n goeie geleentheid en sulke goed is belangrik, want ek is nou ’n provider. Toe ek jonk was, het ek gevoel soos ’n slagskaap as ek gedink het aan verantwoordelikhede soos om ’n inkomste te verdien.
“Ek is ’n pa en gaan binnekort trou en hoef nie meer bang te wees dat ek alleen gaan oud word nie. Ek het iemand gekry wat perfek saam met my werk,” vertel hy opgewonde oor sy verloofde, Lina Pentz (39).
“Ons het soveel om na uit te sien. As ek haar sien, sien ek die teenoorgestelde van fear: faith. Ek is nou ’n ‘ons’ – en die nuwe geleenthede wat wag, maak my baie gelukkig. Daar is ’n gesegde: ‘Happiness is wanting what you have, not having what you want.’
Lus vir ’n heerlike wegbreek? Skryf in en slaan vir jou en 4 vriendinne ’n roei-vakansie op die Oranjerivier los ter waarde van R50 000!
Met dié wedstryd het jy die kans om jouself saam met vier vriendinne op die Oranjerivier te gaan vind soos die karakters in die fliek Stroomop!
Jul avontuur begin by die Raap & Skraap Gastehuis naby Onseepkans, ’n klein Noord-Kaapse dorpie op die grens van Namibië. Dis van hier dat julle saam met SA Forest Adventures sal vertrek vir vier dae op die Oranjerivier, voordat julle weer die laaste aand by Raap & Skraap sal oornag.
Die avontuur begin met ’n padreis! Areyeng Vehicle Rentals laai jou en jou vier vriendinne met ’n bussie op op ’n plek waarop vooraf ooreengekom is. Almal word dan van hier na die Raap & Skraap Gastehuis naby Onseepkans vervoer, waar julle oornag.
By Raap & Skraap eet almal rustig ’n heerlike aandete voor die avontuur op die Oranjerivier die volgende oggend afskop.
Een van Suid-Afrika se gewildste groepe het ’n nuwe enkelsnit en album uitgereik. Ons gesels met die hoofsangeres, Zolani Mahola.
Die boodskap van die liedjie is om getrou te wees aan jouself en wie jy is ten spyte van die blik waarin jy dalk gedruk word as gevolg van jou kultuur, ras, ekonomiese status of seksuele voorkeure.
Dié dinge is gesê deur mense wat gedink het hulle doen die regte ding deur van my ’n “normale” swart Suid-Afrikaanse meisie te probeer maak.
Hy het van ons ongeredigeerde snitte gehou en vir ’n paar maande Kaap toe gekom. Ons het die grootste gedeelte van die album by die Academy of Sound Engineering in Woodstock opgeneem.